Document ID: 32000R2072

Komisijas Regula (EK) Nr. 2072/2000
(2000. gada 29. septembris),
ar ko groza Regulu (EK) Nr. 1898/97, kurā paredzēti noteikumi par to, kā cūkgaļas nozarē piemērot Padomes Regulā (EK) Nr. 3066/95 noteikto režīmu, un atceļ Regulu (EEK) Nr. 2698/93 un (EK) Nr. 1590/94, kā arī groza Regulu (EK) Nr. 1585/2000, ar ko nosaka apmēra apstiprināšanu attiecībā uz 2000. gada jūlijā iesniegtajiem licenču pieteikumiem par dažu cūkgaļas produktu ievešanu saskaņā ar režīmu, kas paredzēts Kopienas līgumos ar Polijas Republiku, Ungārijas Republiku, Čehijas Republiku, Slovākiju, Bulgāriju un Rumāniju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 31. jūlija Regulu (EK) Nr. 1727/2000, ar ko ievieš Kopienas tarifu kvotu koncesijas dažiem lauksaimniecības produktiem un paredz dažu Eiropas līgumā ar Ungāriju noteikto lauksaimniecības koncesiju pielāgošanu atbilstoši autonomam un pārejas posma pasākumam [1], un jo īpaši tās 1. panta 3. punktu,
tā kā:
(1) Komisijas Regula (EK) Nr. 1898/97 [2], kas grozīta ar Regulu (EK) Nr. 618/98 [3], paredz noteikumus par to, kā cūkgaļas nozarē piemērot Eiropas līgumos noteikto režīmu. Tā jāgroza atbilstoši Regulas (EK) Nr. 1727/2000 noteikumiem par cūkgaļas produktiem.
(2) Ievedmuitas atmaksu par produktiem, kas uzskaitīti Regulas (EK) Nr. 1898/79 I pielikuma A daļā vēl pirms šīs regulas stāšanās spēkā un ievesti atbilstoši licencēm, kuras izmanto no 2000. gada 1. jūlija, veic saskaņā ar 878. līdz 898. pantu Komisijas 1993. gada 2. jūlija Regulā (EEK) Nr. 2454/93, ar ko nosaka Padomes Regulas (EEK) Nr. 2913/92 par Kopienas Muitas kodeksa pieņemšanu īstenošanas noteikumus [4], kurā jaunākie grozījumi izdarīti ar Regulu (EK) Nr. 1602/2000 [5].
(3) Lai pienācīgi pārzinātu preču daudzumus, katra kvotu gada beigās jānosaka licenču derīguma galīgais termiņš.
(4) Lai atvieglotu cūkgaļas tirdzniecību un saskaņotu importa licenču drošības līmeņus gaļas nozarē, jāpārskata Regulā (EK) Nr. 1898/97 noteiktie drošības līmeņi.
(5) Šī regula jāpiemēro no 2000. gada 1. jūlija līdztekus Regulai (EK) Nr. 1727/2000.
(6) Komisijas Regula (EK) Nr. 1585/2000 [6] nosaka daudzumus, kas saskaņā ar Regulu (EK) Nr. 1898/97 pieejami no 2000. gada 1. oktobra līdz 31. decembrim. Tā jāgroza, ņemot vērā gada daudzumus, kas noteikti šīs regulas I pielikumā.
(7) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulā (EK) Nr. 1898/97 izdara šādus grozījumus:
1. Regulas nosaukumu aizstāj ar šādu:
"kurā paredzēti noteikumi par to, kā cūkgaļas nozarē piemērot Padomes Regulā (EK) Nr. 1727/2000 un (EK) Nr. 3066/95 noteikto režīmu, un ar ko atceļ Regulu (EEK) Nr. 2698/93 un (EK) Nr. 1590/94."
2. Regulas 1. panta pirmo daļu aizstāj ar šādu:
"Saskaņā ar Regulā (EK) Nr. 1727/2000 un (EK) Nr. 3066/95 noteikto režīmu jāuzrāda importa licence, ievedot Kopienā jebkurus produktus, kas iekļauti kādos no šīs regulas I pielikumā norādītās grupas numuros 1., 2., 3., 4., H1, 5., 6., 7., 8., 9., 10./11., 12./13., 14., 15., 16. un 17."
3. Regulas 5. pantu aizstāj ar šādu:
"5. pants
Piemērojot Regulas (EEK) Nr. 3719/88 21. panta 2. punktu, importa licences derīgas 150 dienas, skaitot no faktiskās izsniegšanas dienas.
Tomēr licences derīgas tikai līdz izsniegšanas gada 30. jūnijam.
Licences nav nododamas citai personai."
4) Regulas 6. pantu aizstāj ar šādu:
"6. pants
Iesniedzot licences pieteikumu jebkura 1. pantā norādītā produkta ievešanai, iemaksā drošības naudu 20 EUR par 100 kg."
5) Regulas I pielikuma A daļu aizstāj ar šīs regulas I pielikumu.
2. pants
Regulas (EK) Nr. 1585/2000 II pielikumu aizstāj ar šīs regulas II pielikumu.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 29. septembrī

Labels: 3
15
17
18